Il Lai da Segl è in lai alpin en il Chantun Grischun en Svizra. El sa chatta sin territori da las vischnancas da Segl e Stampa. Geograficamain sa chatta il lai en la val principala da l'Engiadin'Ota. Politicamain tutga radund la mesadad dal lai tar la Bregaglia, numnadamain tar la vischnanca da Stampa.
Il lai vegn nutrì dals dus uauls da muntogna En ed Ova da Fedoz. A Segl Baselgia sorta l'En or dal Lai da Segl e cuntinuescha ses viadi vers nord-ost. Siva radund dus kilometers sbucca l'En en il Lai da Silvaplauna.
Il Lai da Segl sa chatta sin in'autezza da 1979m. Cun ina surfatscha da 4.11km² è el il pli grond lai grischun.
Il lai vegn circumdà dals vitgs Segl Maria (Segl), Isola (Stampa), Malögia (Stampa), Plaun da Lej (Segl) e Segl Baselgia (Segl). Il lai cuntegna la peninsla Chaviolas.

Colliaziuns